Gjestehuset hos Peter er av god størrelse og inneholder alt du trenger for å trives. Det er også veldig privat. Beliggenheten er fin med god tilgjengelighet for alt: sentrum, strender, Balboa park (med dyrehagen). Det er nyttig å ha bil her, og det er også gratis parkering i gata. En tur med Uber til sentrum koster 10-13 USD.
Peter var en fantastisk vert som ga det lille ekstra når det kom til service; en varm velkomst, kjøleskap med vann og øl, kapsler med kaffe til kaffemaskinen, en perm med tips til ting å gjøre i San Diego, et notat med forslag til restauranter med mer. Peter leverer over forventning, og veggene prydet med hilsener fra tidligere gjester viser at han har gjort det over lang tid. Kan på det sterkeste anbefale et opphold hos Peter.